Diari Oficial de la Generalitat Valenciana


Sumari del DOGV 5918, del 22-12-2008 (2008/14467)

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la segona addenda al conveni marc de col·laboració entre el Ministeri d'Indústria, Turisme i Comerç i la Generalitat per al desplegament del Programa Ciutadania Digital, en l'àmbit del Pla Avança.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14350


Data del document
:   18-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * regió rural
    * política d'informació
    * administració central
    * telecomunicació
    * desenvolupament rural

RESOLUCIÓ de 18 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de la segona addenda al conveni marc de col·laboració entre el Ministeri d'Indústria, Turisme i Comerç i la Generalitat per al desplegament del Programa Ciutadania Digital, en l'àmbit del Pla Avança. [2008/14735]  
El Ministeri d'Indústria, Turisme i Comerç i la Generalitat han subscrit, després de la tramitació prèvia reglamentària, el 24 de novembre de 2008, la segona addenda al conveni marc de col·laboració per al desplegament del Programa Ciutadania Digital, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1653/2008, i que figura com a annex d'esta resolució.  
València, 18 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
Segona addenda de l'any 2008 al conveni marc de col·laboració entre el Ministeri d'Indústria, Turisme i Comerç i la Generalitat de la Comunitat valenciana per al desplegament del Programa Ciutadania Digital en l'àmbit del Pla Avança  
Madrid, 24 de novembre de 2008  
Reunits  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a tal càrrec per Reial Decret 562/2008, de 21 d'abril, qui actua en l'exercici de les atribucions delegades pel titular del departament d'acord amb el que establix l'apartat segon.1) de l'Orde ITC/1332/2008, de 12 de maig, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
D'una altra, Paula Sánchez de León Guardiola, com a consellera de Justícia i Administracions Públiques de la Generalitat de la Comunitat Valenciana estant facultada expressament per a este acte per acord del Consell de data 21 de novembre de 2008.  
Ambdues parts actuen en la respectiva representació que ostenten i es reconeixen recíprocament la capacitat legal necessària per a l'atorgament del present document.  
Manifesten  
I. Que el Pla Avança respon al mandat que la Comissió Europea realitza en els Estats Membres en el seu Pla i2010 «Una SI Europea per al creixement i l'ocupació», publicat el 31 de maig de 2005, perquè elaboren abans de final d'any, els Programes de Reformes Nacionals on definisquen les seues prioritats per a la Societat de la Informació (SI) en línia amb les Orientacions Integrades per al Creixement i l'Ocupació adoptades per a la Comissió Europea, a l'abril de 2005.   
II. Les Administracions que subscriuen esta Addenda al Conveni Marc de Col·laboració firmat amb data 27 de juliol de 2006 són competents per a exercir el desplegament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:  
a. L'Administració General de l'Estat en l'exercici de les competències que li atribuïx l'article 149.1.21 de la Constitució en matèria de telecomunicacions i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous servicis de telecomunicacions per a la Societat de la Informació que contribuïsquen a la creació de millors condicions per al desplegament econòmic, social i cultural.  
b. La Conselleria de Justícia i Administracions Públiques, en l'exercici de les competències arreplegades en l'article 19 del vigent Estatut d'Autonomia de la Comunitat Valenciana que atribuïx a la Generalitat, en l'àmbit de les seues competències, l'impuls d'un model de desenvolupament equitatiu, territorialment equilibrat i sostenible, basat, entre altres fonaments, en la plena integració en la societat de la informació, reconeixent alhora el dret d'accés dels valencians a les noves tecnologies i que la Generalitat desplegue polítiques actives que impulsen la formació, les infraestructures i la seua utilització.  
Com a corol·lari a eixe deure d'impuls i al reconeixement de tal dret, l'article 49.3.16ª de l'esmentat Estatut d'Autonomia assenyala que la Generalitat té també competència exclusiva, sense perjuí del que disposa la legislació de desplegament de l'article 149 de la Constitució i, si fa el cas, de les bases i ordenació de l'activitat econòmica general de l'Estat, sobre el «règim de les noves tecnologies relacionades amb la societat de la informació i del coneixement».  
Que en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla Avança es preveu la firma d'Addendes anuals per a l'execució del seu objecte.  
III. El Pla Avança es desplega mitjançant l'exercici de les esmentades competències en el grau que es considere convenient; bé a través del desplegament d'activitats completes o actuacions complementàries a altres; observant-se en tot cas el règim competencial de les Administracions Públiques  
IV. La Generalitat de la Comunitat Valenciana ha mostrat permanentment el seu interés en el desplegament d'actuacions que promogueren la consolidació de la Societat Tecnològica i del Coneixement. Així en l'actualitat, este objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus Programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les pròpies administracions de la Comunitat, i de l'empresa valenciana, singularment de la Pime.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les Administracions Públiques en matèria de TIC, ja que difícilment cal refermar els resultats en un territori concret sense el concurs, tant financer com institucional, de tots els agents que despleguen actuacions i competències. Tal és el sentit de la convergència sociotecnològica, sense la qual difícilment s'aconseguiran els objectius de desplegament, sostenibilitat i solidaritat o equitat tecnològiques TIC i del Coneixement.  
V. Que el Programa Ciutadania Digital emmarcat en l'àrea d'actuació de «Llar i Inclusió de Ciutadans» del Pla Avança, s'orienta a incrementar el nombre d'usuaris d'Internet.  
Amb tal fi, les actuacions incloses en este Programa hauran de dirigir-se als següents objectius:  
- Promoure la incorporació de banda ampla en noves llars especialment en el món rural. El MITYC ha posat en marxa en col·laboració amb les CCAA. un pla de banda ampla en zones rurals i aïllades (EBA). Encara que la disponibilitat d'infraestructures a Espanya està en uns nivells comparables als països del nostre entorn, l'ús de la banda ampla en zones rurals és molt reduït. Per tant, és necessari realitzar actuacions que promoguen l'ús de la banda ampla en estes zones.   
- Incrementar les infraestructures d'accés públic i gratuït per a ciutadans amb necessitats especials, per a assegurar que tots els ciutadans puguen accedir a Internet.   
- Incorporar en els seus plans de formació la formació en TIC dirigida a agents de desenvolupament local i promoure la seua contractació com a agents dinamitzadors dels centres d'accés públic i gratuït. L'actuació permetria dur a terme activitats d'alfabetització digital de manera contínua.   
- Incorporar l'accessibilitat com a condició indispensable de les actuacions que pose en marxa la Comunitat Autònoma.   
- Potenciar actuacions dirigides els centres de persones en situació de dependència per mitjà de la incorporació de solucions TIC que afavorisquen la vida independent amb el criteri d'universalitat, alta qualitat i sostenibilitat en el temps.   
- Promoure la prestació de servicis que incloguen la formació i l'assessorament d'Internet en les llars.   
- Difusió i divulgació, per mitjà de campanyes adequades, dels avantatges d'utilització d'Internet de banda ampla, i de les ferramentes disponibles per a finançar l'adquisició d'equipament informàtic.   
En virtut del que exposa i amb la finalitat de concretar esta col·laboració, les parts acorden la subscripció d'esta Addenda que es regix pels següents acords.  
Acords  
Primer. Objecte  
L'objecte d'esta Addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa Ciutadania Digital en el marc del Pla Avança, que es concreten en l'execució de les activitats i programes detallats en l'Annex d'esta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació  
La Secretaria d'Estat de Telecomunicacions i per a la Societat de la Informació es compromet per la present Addenda a realitzar les accions següents:  
- Aportar les quanties econòmiques arreplegades en l'apartat cinqué.  
- Proposar el marc d'actuació en què es desplegaran les mesures executades per les Comunitats Autònomes en compliment del programa.  
- L'Oficina Tècnica per al seguiment i anàlisi de totes les activitats que s'exercisquen en el marc de l'exercici del Pla Avança.  
- Participació de representants del MITYC en les activitats de difusió, divulgació i màrqueting del Programa Ciutadania Digital a la Comunitat Autònoma Valenciana a petició de la Generalitat.  
- Gestionar la pàgina web del Pla Avança (www.planavanza.es) que conté les accions dutes a terme per les comunitats autònomes, els seus resultats i l'anàlisi del seu impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet per la present Addenda a realitzar les accions següents:  
- Aportar les quanties econòmiques arreplegues en l'apartat cinqué.  
- Executar les actuacions descrites en el document annex de la present Addenda.  
- Les activitats de difusió i divulgació del Programa Ciutadania Digital en la pròpia Comunitat. Podrà comptar per a això amb la participació i col·laboració de representants del MITYC.  
- En totes les mesures que es desenvolupen en l'àmbit del Programa Ciutadania Digital, així com en les actuacions i projectes que s'hi executen, hauran de fer-se menció expressa del cofinançament i col·laboració entre el MITYC i la Comunitat Autònoma. Així mateix   
\* \* \* \* \*  
la Generalitat de la Comunitat Valenciana informarà els beneficiaris que les actuacions i projectes executats compten amb finançament del MITYC.  
El logotip del MITYC, del Pla Avança i de FEDER, si fa el cas, i la direcció de la pàgina web del Pla Avança hauran d'exhibir-se en totes les activitats i actes que es realitzen per al desenvolupament d'esta Addenda.   
Quart. Gestió i execució  
La gestió del desenvolupament de l'Addenda al conveni marc de col·laboració subscrit entre Ministeri d'Indústria, Turisme i Comerç i la Generalitat de la Comunitat Valenciana amb data 27 de juliol de 2006 per al desenvolupament del Pla Avança i l'execució de les accions necessàries per a dur a terme l'objecte definit en l'apartat u s'ajustaran a la regulació establida en el precitat Conveni Marc.  
En particular,  
- La Generalitat de la Comunitat Valenciana podrà executar els compromisos que adquirix en virtut d'esta Addenda, directament o a través d'un Ens de Dret Públic o una Empresa Pública de la Comunitat Autònoma. Les comandes de gestió que realitze la Comunitat Autònoma per a l'execució dels compromisos anteriors hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o els articles 4.1.n i 24.6 de la Llei 30/2007, de 30 d'octubre, de Contractes del Sector Públic, segons siga procedent.  
- Els contractes que s'establisquen en l'àmbit d'esta Addenda per la Generalitat de la Comunitat Valenciana o per part de tal Ens de Dret Públic o una Empresa Pública de la Comunitat Autònoma, hauran de complir els principis de publicitat, concurrència, igualtat i no discriminació i els requisits especificats en l'article 123 de la Llei 30/2007, de 30 d'octubre, de Contractes del Sector Públic.  
- Les ajudes que es concedisquen a l'empara d'esta Addenda, per qualsevol procediment en vigor legalment establit, seguiran el que establix el marc de la Llei 38/2003, de 17 de novembre, General de Subvencions i Reial Decret 887/2006, de 21 de juliol, pel qual s'aprova el reglament que la desplega i la normativa autonòmica reguladora de les subvencions, si fa el cas.  
Cinqué. Finançament  
El finançament de les actuacions per a l'any 2008, es distribuirà entre les Administracions firmants, de la manera següent:  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la firma de la present Addenda, els fons de cofinançament corresponent, 2.793.065,00 €, a càrrec de la partida pressupostària 29.01.383L.470 dels Pressupostos Generals de l'Estat per a l'any 2008.  
La Generalitat de la Comunitat Valenciana aportarà la seua part de finançament, 2.285.235,00 € a càrrec de les aplicacions pressupostàries i números de projecte següents, dels seus pressupostos per a l'exercici 2008: 40.72.99.722.13.4 T6746000; 14.87.08.625.05.8 T4333000; 73.87.86.194.59.5 T4329000; 56.90.16.163.47.7 T4325000; 61.00.41.625.99.7 DI400013.  
Per a realitzar la justificació d'estos imports en el període corresponent, el MITyC podrà demanar totes les factures, justificants de pagament i qualsevol altra documentació que estime oportuna.  
Este finançament és compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals.  
Sisé. Competències de la Comissió Bilateral   
La Comissió Bilateral definida en la clàusula setena del conveni marc de col·laboració firmat té entre les seues competències resoldre els problemes d'interpretació i compliment que pogueren suscitar-se, així com precisar, detallar o determinar l'abast de les activitats tècniques que conformen les actuacions a realitzar i que no estigueren descrites i detallades en el present Annex.  
Així mateix, correspon a la Comissió el control i seguiment del Programa Ciutadania Digital, la supervisió i aprovació dels informes de progrés de les activitats i dels estats de despeses, així com de la seua justificació documental que la Generalitat de la Comunitat Valenciana present, quedant tot això reflectit en les actes corresponents.  
Seté. Duració  
Esta Addenda entrarà en vigor des de la data de la seua firma i tindrà una vigència de dos anys.  
Este termini podrà ser prorrogat per períodes anuals per acord exprés de totes les parts per mitjà de les oportunes addendes de pròrroga.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 4.1.c) de la Llei 30/2007, de 30 d'octubre, de Contractes del Sector Públic, quedant fora del seu àmbit d'aplicació, sense perjuí de l'aplicació dels principis de l'esmentada Llei per a resoldre els dubtes i llacunes que puguen presentar-se i es regirà per les seues pròpies clàusules i, supletòriament, per les normes generals del Dret Administratiu.  
El règim jurídic aplicable a la present addenda és l'establit en el títol primer de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La resolució de les controvèrsies que puguen plantejar-se sobre la interpretació i l'execució d'esta Addenda, hauran de solucionar-se de mutu acord entre les parts, al si de la Comissió bilateral del conveni marc.  
Si no es poguera arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Nové. Causes de resolució i efectes  
La present Addenda es podrà resoldre per mutu acord de les parts firmants o per decisió unilateral quan existisquen causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia amb un termini de dos mesos d'antelació.  
En el cas d'extinció de l'Addenda per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I,en prova de conformitat, es firma la present Addenda en dos exemplars i a un només efecte en el lloc i data indicats en l'encapçalament.  
El secretari d'Estat de Telecomunicacions i per a la Societat de la Informació: Francisco Ros Perán.  
 La consellera de Justícia i Administracions Públiques: Paula Sánchez de León Guardiola.  
  
\* \* \* \* \*  
ANNEX  
Programa Ciutadania Digital  
Descripció de les actuacions  
Actuació 1. Web ciutadania 2.0 C.V.  
1. Descripció i objectius que pretén aconseguir el desplegament de l'actuació  
Amb l'objectiu general de facilitar l'acostament de la ciutadania a l'administració, es proposen una sèrie d'accions en què s'afavorix la participació directa del ciutadà en el contingut de servicis basats en la utilització d'Internet.   
Estos servicis permetran la interacció entre tots els seus usuaris, de manera que siguen ells mateixos els que, a través d'una sèrie de ferramentes, en línia amb els conceptes de Web 2.0., puguen crear xarxes socials en funció del contingut i interessos generats per cada un dels servicis. Concretament s'actuarà sobre:  
- El servici de difusió en directe i baix demanda de vídeos de contingut institucional. A més de ser el portal d'accés a servicis multimèdia, el ciutadà trobarà organitzades les notícies relacionades amb els continguts específics de cada vídeo, classificades en funció de l'interés mostrat per tota la comunitat d'usuaris.  
- La Plataforma de Formació de la Generalitat. Perquè el ciutadà puga trobar amb facilitat la formació que distintes institucions oferixen a través de l'esmentada Plataforma -que ja compta amb més de 150.000 alumnes-, es crearà un Blog especialitzat en formació virtual en què s'incloguen ferramentes d'interacció, en la línia marcada per Web 2.0, i la creació de xarxes socials amb un interés comú.  
- El correu electrònic del ciutadà de la Generalitat: Correu CV.  
- El desenvolupament de nous tràmits i servicis electrònics destinats al ciutadà (A2C)  
- El desenvolupament de servicis comuns de caràcter horitzontal de l'Administració, amb destí al ciutadà.  
2. Mesurament amb indicadors al final del desenvolupament  
Indicadors segons les tres línies d'actuació marcades:  
- Servicis multimèdia de difusió: nombre de connexions mensuals.  
- Blog de formació virtual: visites diàries  
- Correu CV: nombre d'usuaris registrats.  
- Tràmits i servicis electrònics dirigits als ciutadans:  
· Nombre de servicis i tràmits telemàtics implementats.  
· Nombre de servicis comuns telemàtics implementats.  
El mesurament periòdic dels objectius previstos en esta actuació es realitzarà a través dels propis sistemes d'informació, quadres de comandament de seguiment i indicadors específics de l'actuació i de les accions particulars que contempla.   
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
  
\* \* \* \* \*  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 2. Accessibilitat i inclusió en la societat de la informació  
1. Descripció i objectius que pretén aconseguir el desenvolupament de l'actuació  
L'actuació pretén convertir a l'accessibilitat en atribut facilitador de la plena integració o inclusió en la Societat de la informació (SI) als ciutadans de la Comunitat Valenciana, especialment a les persones amb major risc d'exclusió. L'observació, elaboració i divulgació de les polítiques d'accessibilitat; la difusió de les tecnologies inclusives i amb un fort component social; la formació i la promoció de les bones pràctiques en l'àmbit de l'accessibilitat, així com afavorir el desplegament de plataformes que faciliten l'accés a la SI als col·lectius amb risc d'exclusió, constituïxen el marc i la finalitat d'esta actuació.  
Per a això, l'actuació planteja els següents objectius:   
- Auditoria en accessibilitat web de 30 ajuntaments o entitats públiques.  
- Informe d'Accessibilitat Web a la Comunitat Valenciana.  
- Tele-formació a tècnics d'accessibilitat web.  
- Disseny de Guies d'Accessibilitat Web en aplicacions específiques.  
- Realització de 12 Jornades de difusió i promoció de l'accessibilitat Web.  
- Sistemes, servicis o equipament de telecomunicacions per a la defensa de dones amenaçades de maltractament que ho requerisquen.  
- Actuacions de foment de l'ús de les TIC entre el col·lectiu de les ames de casa i entre altres organitzacions de la societat civil de la Comunitat Valenciana.  
2. Mesurament amb indicadors al final del desenvolupament  
- A través dels indicadors d'activitat del Centre d'Accessibilitat TIC (CATIC) de la Comunitat Valenciana, que inclouen els indicadors propis d'accessibilitat i la publicació de polítiques d'accessibilitat, guies d'accessibilitat i informes d'accessibilitat web.  
- El nombre de sistemes, servicis o equips antimaltractament subministrats.  
- Les activitats (convenis, jornades, subvencions, etc.) dirigides a les organitzacions socials o realitzades o fomentades per estes.   
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
  
\* \* \* \* \*  
  
\* \* \* \* \*  
  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 3. Accestic: tecnologies i servicis per a l'accessibilitat  
1. Descripció i objectius que pretén aconseguir el desenvolupament de l'actuació  
L'actuació té com a finalitat facilitar l'accés a les tecnologies i servicis de la Societat de la Informació a les persones amb major risc d'exclusió en la Societat Tecnològica i del Coneixement en l'àmbit de la Comunitat Valenciana.  
Per a això, l'actuació planteja elaborar, publicar i adjudicar una convocatòria pública d'ajudes econòmiques de col·laboració per a l'adquisició d'equips, tecnologia innovadora i servicis adequats, amb destí a ciutadans que es troben en esta situació i/o Institucions o associacions destinades a l'assistència d'estos col·lectius. El nombre de les ajudes concedides dependrà, en tot cas, de la seua destinació, siguen ciutadans individuals o col·lectius.  
2. Mesurament amb indicadors al final del desenvolupament  
- La pròpia publicació de l'orde.  
- Quantia i nombre de les ajudes sol·licitades i concedides.  
- El control de la correcta execució de l'objecte de l'ajuda.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
3. Aportacions econòmiques o accions complementàries  
  
\* \* \* \* \*  
  
\* \* \* \* \*  
  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 4. Espais d'innovació, promoció i formació de les TIC  
1. Descripció i objectius que pretén aconseguir el desenvolupament de l'actuació  
Esta actuació té per objectiu:  
- La creació d'espais d'innovació (Espais d'Innovació) i investigació en els diversos aspectes (social, econòmic, tecnològic) relacionats amb l'evolució històrica i l'impacte de les TIC en els diferents àmbits de la Societat.  
- La formació, la demostració i el foment de l'ús de les TIC en tots els municipis de la Comunitat Valenciana.  
En concret, per a esta Addenda, l'actuació se centra en:  
- La contractació dels treballs de direcció encaminats a la creació de quatre "Espais d'Innovació" en el marc del Museu Príncep Felipe de València que faciliten la difusió empírica dels processos d'innovació en la Comunitat Valenciana. En este sentit, el Museu Príncep Felipe, a més de la seua finalitat cultural i científica, pot potenciar i complementar els seus continguts, de manera que es convertisca en un referent internacional de la tecnologia aplicada i que, a més, constituïsca un valuós actiu en la política d'atracció d'inversions d'alt contingut tecnològic a la Comunitat Valenciana.  
- La creació d'una infraestructura i equipament TIC perquè, amb caràcter itinerant, puguen realitzar-se actuacions de promoció, demostració i formació TIC en tots els municipis de la Comunitat. En este sentit, es contractarà la disposició de vehicles, personal de suport, equipament, connectivitat, etc. que es desplacen per tota la Comu  
  
\* \* \* \* \*  
  
  
\* \* \* \* \*  
nitat Valenciana, acostant la tecnologia al ciutadà i propiciant la col·laboració activa dels diversos Ajuntaments. La presentació al ciutadà dels diferents elements arreplegats serà nova i atractiva, amb servicis d'especial utilitat (d'accés a l'Administració Electrònica, per exemple). És la seua itinerància, s'arreplegaran experiències, vivències, opinions, actituds, etc., dels propis ciutadans en la seua relació amb les TIC.  
2. Mesurament amb indicadors al final del desenvolupament  
- Seguiment, entrega i anàlisi de la documentació generada per la direcció dels Espais d'Innovació.  
- Contractació de la plataforma itinerant: mòduls de formació, promoció i demostració habilitats.  
- Seguiment de les activitats de la plataforma itinerant: municipis visitats, assistència als diferents esdeveniments, anàlisi de l'impacte en el ciutadà, etc.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 5. infraestructures i servicis per a la ciutadania  
1. Descripció i ojectius que pretén aconseguir el desenvolupament de l'actuació  
L'actuació té per objectiu:  
- Gestionar i mantindre una organització i infraestructures i recursos (inclosos els humans) eficients al llarg de tot el territori de la Comunitat Valenciana, per a promoure i atendre la demanda de formació i capacitació en TIC (realitzada a través del Projecte Internauta), així com fomentar la connectivitat a Internet, com a valor afegit a les   
  
\* \* \* \* \*  
  
  
\* \* \* \* \*  
activitats de formació. A més dels continguts elaborats per Internauta, s'aprofitaran tot tipus de continguts per a l'alfabetització digital, com els de formació ocupacional gestionats pel Servici Valencià d'Ocupació, així com tot tipus d'infraestructures, com les d'Unitats Locals d'Aprenentatge (ULA's).  
- Realitzar l'anàlisi i seguiment de la situació i evolució de la Societat del Coneixement en la Comunitat Valenciana, sobre bases metodològiques i anàlisis científics i estadístics rigorosos, amb atenció preferent a la immersió tecnològica dels col·lectius amb necessitats especials, a fi de determinar amb rigor les accions tendents a eliminar amb eficiència la bretxa digital, i contribuint a l'ús i aplicació intensiva de les TIC en la societat valenciana i singularment entre tals col·lectius. Es realitzaran un mínim de 4 informes sobre la situació i evolució de la Societat Tecnològica i del Coneixement en la Comunitat Valenciana, amb incidència i anàlisi especialitzada sobre col·lectius especials.  
- Organització i celebració en la Ciutat de València del Campus Party 2008. Campus Party constituïx una trobada social, cultural i tecnològic, en el que els participants poden expressar la seua creativitat i compartir i intercanviar experiències amb altres usuaris de les TIC. Pel seu impacte en els mitjans de comunicació, este esdeveniment s'ha convertit en un important aparador tecnològic i de proximitat de les TIC al ciutadà.  
2. Mesurament amb indicadors al final del desenvolupament  
- A través d'indicadors de seguiment i quadre e comandament del propi programa Internauta, sobre implantació d'aules i incorporació de formadors, així com les ajudes Internauta entregades.  
- Realització, entrega i anàlisi dels resultats dels diversos estudis o infobaròmetres realitzats.  
- La realització del Campus Party, el nombre de participants i la infraestructura desplegada, així com els seminaris, conferències o activitats realitzats i l'impacte en els mitjans de comunicació aconseguit.  
3. Aportacions econòmiques o accions complementàries  
4. Justificació de les inversions i el seu termini  
  
\* \* \* \* \*  
  
  
\* \* \* \* \*  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 6. Desenvolupament de continguts per al curs d'usuari avançat d'internet (projecte internauta)  
1. Descripció i objectius que pretén aconseguir el desenvolupament de l'actuació  
Anàlisi, producció i posada en explotació de continguts formatius degudament acreditats per al nivell avançat d'Internauta (UAI), que completa el Curs Bàsic Internauta (UBI) i l'Usuari Mitjà d'Internauta (UMI), respectivament, ja desenvolupats, i destinats a la ciutadania en general de la Comunitat Valenciana, amb especial preferència als col·lectius amb major risc d'exclusió sociotecnològica.  
2. Mesurament amb indicadors al final del desenvolupament  
- Els propis mòduls formatius de l'UAI elaborats.  
- A través d'indicadors de seguiment i quadre de comandament del propi projecte Internauta, alumnes matriculats i els que han superat els cursos de formació digital de manera satisfactòria.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Conselleria de Justícia i Administracions Públiques.  
Actuació 7. Activitats de promoció, difusió i comunicació  
1. Descripció i objectius que pretén aconseguir el desenvolupament de l'actuació  
  
\* \* \* \* \*  
  
  
\* \* \* \* \*  
  
S'exerciran activitats de difusió, promoció i comunicació dels avantatges de la Societat de la Informació i del Coneixement i de l'aplicació de les TIC en l'àmbit ciutadà, i amb la finalitat de crear un entorn favorable per a acostar les TIC i els servicis que estes oferixen al ciutadà i a la Societat en el seu conjunt.  
Entre altres activitats, es preveu:  
- Organització i realització del Dia Mundial d'Internet i de la Societat de la Informació i les Telecomunicacions (any 2009), i que inclourà:  
· Creació d'una plataforma de telemàrqueting per a invitar a l'acte a associacions, col·legis, i públic objectiu.  
· Creació de la infraestructura de l'esdeveniment: escenari TIC  
· Activitats diverses, a través dels diversos espais disposats en la mostra.  
2. Mesurament amb indicadors al final del desenvolupament  
La realització dels diversos esdeveniments, el nombre de participants i la infraestructura desplegada, així com els seminaris, conferències o activitats realitzats.  
3. Aportacions econòmiques o accions complementàries  
4. Justificació de les inversions i el seu termini  
5. Delegat responsable de la coordinació i seguiment de l'Actuació  
Luis-Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.